Tisztelt Parancsnok Úr!

Szeretnék köszönetet mondani a kollégáinak, bajtársainak, akik egy olyan élethelyzetben siettek segítségünkre, amit egy szülő sem szeretne átélni.

2021. április 21-én a cukorbeteg 12 éves kislányom ajtajának a zárja tönkrement, ezért bezáródott a szobájába.

Egyedül volt otthon, nagyon megijedt és a gyógyszerére is szüksége volt.

A bejárati ajtóban belülről benne volt a kulcs, így ott sem tudtunk rögtön a segítségére sietni. A telefonhívásomat követően szinte pár percen belül megérkeztek a kollégái és az ablakon keresztül bemásztak a 8. emeleten lévő szobába.

Szakszerű, precíz munkájukat megnyugtató volt látni, ahogyan kedvesen, udvariasan segítettek Neki kijutni a szobából, és kedves emberi viselkedésükkel a kislányom is a lehető legjobban vészelte át ezt a helyzetet.

Hálás szívvel gondolok a mentésben közreműködő összes résztvevőre.

Tisztelettel és köszönettel,

M. Andrea